Filmen er regissert av Petter Holmsen med manus av Karsten Fullu. Herbert Nordrum spiller hovedrollen som Poppe, som er barnebarnet til Leif Justers rollefigur fra den opprinnelige filmen, og som ønsker å kjøpe og rehabilitere Hurumhei hotell, som er det samme hotellet som farfaren drev i den første filmen. Nordrum ble nominert til Amandaprisen 2020 i klassen «beste mannlige hovedrolleinnehaver» for denne rollen.